CELEX: 52005PC0160
Language: hu
Date: 2005-04-25
Title: Javaslat: A Tanács rendelete a Kínai Népköztársaságból származó szilícium behozatalára vonatkozó dömpingellenes intézkedések ideiglenes részleges felülvizsgálatának megszüntetéséről

Fontos jogi nyilatkozat

|

52005PC0160

Javaslat: A Tanács rendelete a Kínai Népköztársaságból származó szilícium behozatalára vonatkozó dömpingellenes intézkedések ideiglenes részleges felülvizsgálatának megszüntetéséről  /* COM/2005/0160 végleges */  

	Brüsszel, 25.04.2005COM(2005) 160 véglegesJavaslat:A TANÁCS RENDELETEa Kínai Népköztársaságból származó szilícium behozatalára vonatkozó dömpingellenes intézkedések ideiglenes részleges felülvizsgálatának megszüntetéséről(előterjesztő: a Bizottság)INDOKLÁSA JAVASLAT ÖSSZEFÜGGÉSE |A javaslat indokai és céljai |E javaslat a legutóbb a 2004. március 8-i 461/2004/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (a továbbiakban: alaprendelet) alkalmazására vonatkozik a Kínai Népköztársaságból származó szilícium behozatalára vonatkozó eljárás során. |Általános összefüggés |E javaslat az alaprendelet végrehajtásának összefüggésében készült és annak a vizsgálatnak az eredménye, amelyre az alaprendeletben megállapított lényeges és eljárási követelményekkel összhangban került sor. |A javaslatra vonatkozó meglévő rendelkezések |A javaslatra vonatkozóan nincsenek meglévő rendelkezések. |Az Unió egyéb szakpolitikáival és célkitűzéseivel való összhang |Nem alkalmazható. |AZ ÉRDEKELT FELEKKEL TÖRTÉNő KONZULTÁCIÓ ÉS HATÁSVIZSGÁLAT |Az érintett felekkel történő konzultáció |Az eljárásban érintett érdekelt feleknek már volt lehetőségük érdekeik védelmére a vizsgálat során, az alaprendelet rendelkezéseivel összhangban. |A szakértelem összegyűjtése és felhasználása |Nem volt szükség külső szakértők bevonására. |Hatásvizsgálat |E javaslat az alaprendelet végrehajtásának az eredménye. |Az alaprendelet nem irányoz elő általános hatásvizsgálatot, hanem a vizsgált feltételek részletes jegyzékét tartalmazza. |A JAVASLAT JOGI ELEMEI |A javasolt intézkedés összefoglalása |2004. március 20-án a Bizottság áttekintő vizsgálatot kezdeményezett többek között a Kínai Népköztársaságból származó fém-szilícium tekintetében. Az említett felülvizsgálat célja annak megvizsgálása volt, hogy az Európai Unió 2004. május 1-i bővítése miatt szükség volt-e az intézkedések kiigazítására az új tagállamok érdekelt feleit – köztük felhasználók, forgalmazók és fogyasztók – érő hirtelen bekövetkező, túlzott mértékű negatív hatás elkerülése érdekében. |A különböző felek által benyújtott információk, és a rendelkezésre álló statisztikák vizsgálata megállapította, hogy semmi sem indokolja a jelenlegi intézkedések átmeneti szabályok bevezetésével történő módosítását. |A tagállamok véleményét már kikérték e felülvizsgálatról. Huszonegy tagállam támogatta, négy tagállam ellenezte a javaslatot. |Ezért az a javaslat született, hogy a Tanács fogadja el a mellékletben szereplő rendeletjavaslatot, amelyet az Európai Unió Hivatalos Lapjában mielőbb közzé kell tenni. |Jogalap |A legutóbb a 2004. március 8-i 461/2004/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet. |A szubszidiaritás elve |A javaslat a Közösség kizárólagos hatáskörébe tartozik. Így nem kerül alkalmazásra a szubszidiaritás elve. |Az arányosság elve |A javaslat a következő ok(ok) miatt felel meg az arányosság elvének: |Az intézkedés formáját a fent említett alaprendelet írja le és nem engedi nemzeti határozat hatályának érvényesülését. |Nem alkalmazandó utalás arra vonatkozóan, hogy a Közösséget, a nemzeti kormányokat, a regionális és helyi hatóságokat, a gazdasági élet szereplőit és a polgárokat sújtó pénzügyi és adminisztratív terhet hogyan csökkentsék a lehető legkisebbre és milyen mértékben legyen e teher arányos a javaslat célkitűzéseivel. |Az eszközök megválasztása |Javasolt eszköz: rendelet. |Egyéb eszközök nem lennének alkalmasak a következő ok(ok) miatt: |A fent említett alaprendelet nem irányoz elő alternatív választási lehetőségeket. |KÖLTSÉGVETÉSI VONATKOZÁSOK |A javaslat a Közösség számára nem jár költségvetési kihatással. |JavaslatA TANÁCS RENDELETEa Kínai Népköztársaságból származó szilícium behozatalára vonatkozó dömpingellenes intézkedések ideiglenes részleges felülvizsgálatának megszüntetésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre[1] (a továbbiakban: alaprendelet) és különösen annak 11. cikke (3) bekezdésére és 22. cikkének c) pontjára,tekintettel a Bizottságnak a tanácsadó bizottsággal folytatott konzultációt követően benyújtott javaslatára,[2]mivel:A. ELJÁRÁS1. Hatályos intézkedések(1) 2004. márciusában egy megszűnési felülvizsgálatot követően a Tanács a 398/2004/EK rendelettel[3] végleges dömpingellenes vámot vetett ki a Kínai Népköztársaságból (a továbbiakban: KN) származó fém-szilícium (a továbbiakban: szilícium) behozatalára. A közösségi határparitáson számított, vámmal nem növelt nettó ár tekintetében alkalmazandó végleges vám mértéke 49% volt.2. Kezdeményezés(2) 2004. március 20-án a Bizottság az Európai Unió Hivatalos Lapjában közzétett értesítésben[4] jelentette be a többek között a Kínai Népköztársaságból származó szilícium behozatalára vonatkozó intézkedések részleges ideiglenes felülvizsgálatának kezdeményezését az alaprendelet 11. cikke (3) bekezdésének, és 22. cikke c) pontja értelmében.(3) A felülvizsgálatot a Bizottság kezdeményezte annak megvizsgálására, hogy az Európai Unió 2004. május 1-i bővítésének (a továbbiakban: a bővítés) következtében, és a közösségi érdekek szem előtt tartásával szükséges volt-e ezen intézkedések módosítása az érdekelt feleket – köztük a felhasználókat, forgalmazókat és a fogyasztókat – érő hirtelen bekövetkező, túlzott mértékű negatív hatás elkerülése érdekében.3. Az érintett termék(4) Az érintett termék megegyezik a meglévő intézkedéseket eredményező, eredeti vizsgálat által érintett termékkel, azaz a Kínai Népköztársaságból származó, a 2804 69 00 KN-kód alá besorolt fém-szilícium ötvözettel (kevesebb, mint 99,99 tömegszázalék szilíciumtartalommal). Ezt kizárólag a hatályos vámnómenklatúrában meghatározott jelenlegi besorolás miatt kell „szilíciumnak” tekinteni. Az ennél tisztább szilícium, amely legalább 99,99 tömegszázalék szilíciumot tartalmaz, és amelyet főként az elektromos félvezetők gyártásában alkalmaznak, más KN-kód alá tartozik és ez az eljárás nem érinti.4. Felülvizsgálat(5) A Bizottság a felülvizsgálat kezdeményezéséről hivatalosan tájékoztatta az ismert érintett importőröket, felhasználókat, exportőröket, azok szövetségeit, az exportáló ország érintett képviselőit, illetve a közösségi termelőket. Az érdekelt felek lehetőséget kaptak arra, hogy írásban ismertessék nézeteiket, és a kezdeményezésről szóló értesítésben megállapított határidőn belül meghallgatást kérjenek.(6) A kínai fém-, ásvány- és vegyianyag-importőrök és exportőrök kereskedelmi kamarája (China Chamber of Commerce of Metals, Minerals & Chemicals Importers & Exporters – CCCMC), a közösségi ipari szövetség (Euroalliages), importőrök/kereskedők, valamint az Európai Unióhoz 2004. május 1-én csatlakozott egyes új tagállamok (a továbbiakban: EU10) hatóságai és az EU10 szilícium felhasználói írásban ismertették nézeteiket. A felek, akik erre vonatkozó igényüket határidőn belül jelezték, és ismertették meghallgatásukat indokoló okokat, lehetőséget kapnak meghallgatásra.(7) A Bizottság összegyűjtött és ellenőrzött minden olyan információt, amelyet szükségesnek vélt a hatályos intézkedések megfelelőségének meghatározásához.B. A VIZSGÁLAT MEGÁLLAPÍTÁSAI ÉS AZ IDEIGLENES RÉSZLEGES FELÜLVIZSGÁLAT MEGSZÜNTETÉSE1. Szilícium behozatala a Kínai Népköztársaságból az EU10-be(8) A vizsgálat megállapította, hogy az Eurostat adatai szerint a Kínai Népköztársaságból az EU10-be irányuló szilíciummennyiség-behozatal növekedésének évi átlagos mértéke 2001-ben és 2002-ben megközelítette a 13%-ot. A 2003. október-december közötti időszakban tapasztalt számottevő növekedés miatt az importmennyiség növekedésének mértéke megközelítette az 54%-ot.(9) Emellett a bővítést megelőző, azaz a 2004. január-áprilisi hasonló időszakkal összehasonlítva az importmennyiségek terén rendellenes, körülbelül 120%-os növekedés volt tapasztalható.(10) A vizsgálat kimutatta továbbá, hogy a Kínai Népköztársaságból az EU10-be irányuló szilícium-behozatal a bővítés után visszaesett. Ezt a visszaesést az importmennyiségek bővítés előtti rendellenes növekedése magyarázhatja.(11) Emellett az EU10-be irányuló, és a bővítést követő időszakban megvalósuló importtal kapcsolatos statisztikák azt mutatják, hogy a Kínai Népköztársaságból származó importmennyiségek visszaesése egybeesik a Norvégiából és Brazíliából származó importok, valamint az EU15 értékesítéseinek fokozatos növekedésével.2. Szilícium iránti kereslet az EU10-ben(12) Az EU10-ben jellemző szilíciumkeresletet a teljes importból levont teljes export alapján állapították meg. Meg kell jegyezni, hogy az EU10-ben nincs bejelentett szilíciumtermelés.(13) A Kínai Népköztársaságból a bővítés előtt érkező importmennyiségek rendellenes növekedésének figyelembevétele mellett 2003-ban és 2004-ben az importmennyiségek bizonyos kiigazításaira volt szükség az említett időszakokban, a bővítés bekövetkezése nélkül valószínűsített rendes behozatali szint meghatározása érdekében.(14) Ebben a tekintetben 2001-ben és 2002-ben a Kínai Népköztársaságból érkező importmennyiség éves átlagban 13%-al növekedett. Ennek alapján a Kínai Népköztársaságból 2003-ban és 2004-ben érkező rendes importmennyiséget a korábbi évek importmennyiségei 13%-os éves növekedési mértékének alkalmazásával határozták meg, amely egyébként az említett, de a bővítés bekövetkezése nélküli időszakban várt behozatali szint is lehetett volna.(15) Ugyanezen módszer szerint 2004-ben az EU10-ből indított exportok becsült mennyiségét úgy határozták meg, hogy a 2003-as év teljes exportját a 2002-es és 2003-as exportmennyiségek évi átlag 80%-os növekedési mértékével emelték meg.2. táblázat: Szilícium iránti kereslet az EU10-benÉv | 2000 | 2001 | 2002 | 2003 | 2004 (becslés) |Az EU10-be irányuló behozatal (tonna) | 18 815 | 19 802 | 22 661 | 23 855 (becslés) | 26 957 |Az EU10-ből induló export (tonna) | 37 | 6 | 84 | 153 | 275 |A teljes kereslet az EU10-ben (tonna) | 18 778 | 19 795 | 22 576 | 23 703 | 26 682 |Forrás: Eurostat valamint a 2003-as és 2004-es évre becsült adatok(16) A fentiek fényében – és a Kínai Népköztársaságból származó szilícium behozatalára vonatkozó dömpingellenes intézkedések megszűnésének legutóbbi felülvizsgálatában[5] megállapított becslések értelmében – megállapították, hogy az EU10 szilíciumkereslete megközelíti az EU15-ök szilíciumkeresletének 6%-át.3. Az EU10-ben jelentkező kereslet kielégítésének alternatív ellátási forrásai(17) A vizsgálat megállapította, hogy a Kínai Népköztársaságból érkező szilícium-ellátás helyett elegendő alternatív ellátási források állnak rendelkezésre, amelyek még akkor is ki tudják elégíteni az EU10-ben jelentkező keresletet, ha a dömpingellenes vám EU15-ről a tíz új tagállamra történő kiterjesztésével a Kínai Népköztársaságból származó behozatal visszaesne vagy teljesen megszűnne.(18) Az Európai Unió bővítés előtti 15 tagállamának (a továbbiakban: az EU15) hozzávetőleg 18 000 tonna a szilícium-ellátási potenciálja. E számítás a Kínai Népköztársaságból származó szilícium behozatalára vonatkozó dömpingellenes intézkedések megszűnésének legutóbbi felülvizsgálatán alapul. Ez a felülvizsgálat azt állapította meg, hogy az EU15 szilíciumtermelése 2001-ben megközelítette a 148 000 tonnát. Ugyanez a megszűnési felülvizsgálat állapította meg azt is, hogy az EU15 termelési kapacitása megközelítette a 166 000 tonnát, s ez körülbelül 18 000 tonna kihasználatlan kapacitást jelent.(19) Emellett léteznek egyéb lehetséges – a dömpingellenes vám által nem érintett – szilícium-ellátási források is többek között Norvégiában (18 000 tonna szabad termelési kapacitással), Brazíliában, Kanadában és az Amerikai Egyesült Államokban.(20) A (11) preambulumbekezdésben hangsúlyozottak szerint azt is megállapították, hogy a bővítést követő időszakban – azaz 2004. május-november között –, amelyre vonatkozóan az Eurostat már közölt megbízható adatokat, egyéb forrásokból – különösen Norvégiából és Brazíliából – érkező behozatalok, valamint az EU15 értékesítései fokozatosan emelkedtek. A 2003-as év hasonló időszakával összevetve az EU15 értékesítései megnégyszereződtek, a Norvégiából érkező behozatal mennyiségei megötszöröződtek, a brazil import pedig hatszorosára emelkedett.3. táblázat: A Norvégiából és Brazíliából az EU10-be irányuló behozatal mennyiségei, valamint az EU15 értékesítéseiIdőszak | Az EU15 értékesítései (tonna) | Norvégiából származó behozatali mennyiségek (tonna) | Brazíliából származó behozatali mennyiségek (tonna) |2003 május-november | 2 070 | 238 | 152 |2004 május-november | 7 772 | 1 144 | 975 |(21) A fentiek fényében nem léteznek olyan meggyőző érvek, amelyek alátámasztják azt a hiedelmet, hogy az EU10-ek piacán szilíciumhiány keletkezik.4. Költséghatás-vizsgálat(22) Amint azt számos érdekelt fél kijelenti, a szilícium egy olyan közbenső termék, amelyet az új tagállamokban csupán kevés feldolgozóipar használ, elsősorban másodöntésű alumíniumötvözetek előállítására.(23) Az EU10 alumíniumtermelői megerősítik, hogy a másodöntésű alumíniumötvözetek előállításában felhasznált szilícium átlagos aránya 3% és 13,5% között volt.(24) A vizsgálat megállapította, hogy az EU10-ben a szilícium árának emelkedése, illetve egyéb alternatív ellátási forrásokra való átállás várhatóan kis mértékben befolyásolja az EU10 felhasználói számára a termelési költségeket.A Kínai Népköztársaságból származó szilícium árának emelkedése(25) A másodöntésű alumíniumötvözetek előállításához felhasznált szilíciumfogyasztás fent említett százalékos arányainak fényében, valamint figyelembe véve a Kínai Népköztársaságból származó szilícium-behozatalra kivetett dömpingellenes vám 49%-os mértékét, a másodöntésű alumíniumötvözet-termelőkre háruló költséghatás a másodöntésű alumíniumötvözetek teljes előállítási költségének mindössze 1,47%-6,6%-a lenne.Átállás egyéb alternatív ellátási forrásokra(26) Egyes érdekelt felek jelezték, hogy a dömpingellenes intézkedések EU10-öt érintő behozatalra való kiterjesztése miatt alternatív szilícium-ellátási forrásokat kerestek, azonban az ilyen alternatív források miatt a szilícium ára hozzávetőlegesen 34%-al emelkedett meg. Ebben a tekintetben az a megállapítás tehető, hogy a másodöntésű alumíniumötvözet-termelőket érintő költséghatás még ennél is kisebb mértékben, a másodöntésű alumíniumötvözet teljes termelési költségének 1%-4,6%-át kitevő arányban változik.5. Az érdekelt felek észrevételei(27) Számos importőr és felhasználó úgy érvelt, hogy az EU10-piacon szilíciumellátási hiány lép fel. Ugyanakkor, amint azt a (11), (19), és (20) preambulumbekezdések is hangsúlyozzák, a Kínai Népköztársaságból a bővítés után érkező behozatali mennyiségeket fokozatosan az EU15-ből, Norvégiából és Brazíliából származó szilícium váltja fel. Ezért nincs ok azt hinni, hogy az EU10-piacon szilíciumhiány jelentkezik.(28) Az EU10 egyik felhasználója, valamint a szlovák és szlovén hatóságok állítása szerint az egyéb forrásokból származó szilícium minőségi szempontból más, mint a Kínai Népköztársaságból származó. E tekintetben meg kell jegyezni, hogy a Kínai Népköztársaságból származó szilícium behozatalára vonatkozó dömpingellenes intézkedések megszűnésének felülvizsgálatát elrendelő 398/2004/EK tanácsi rendelet megállapítja, hogy a Kínai Népköztársaságban előállított és a Közösségbe exportált szilícium, illetve a Norvégiában előállított és közösségi termelők által a Közösségben feldolgozott szilícium azonos alapvető fizikai és kémiai jellemzőkkel és alapvető felhasználási területekkel rendelkezik. Ezért e termékeket az alaprendelet 1. cikkének (4) bekezdése értelmében hasonló termékeknek kell tekinteni. Azt is megjegyezték, hogy a termék minőségének tekintetében nem volt szükség kiigazításokra. Ezért nincs ok azt hinni, hogy az EU10-be irányuló kínai import helyébe lépő, fent megnevezett országokból származó import minőségi tekintetben különbözne. Emellett az egyéb országokból származó behozatal növekedése – amint azt a (11), (19) és (20) preambulumbekezdés is kiemeli – azt mutatja, hogy a termékek helyettesíthetők.(29) Ugyanezek a felhasználók úgy érveltek, hogy a másodöntésű alumíniumötvözet-termelőkre háruló költséghatás az ezen iparágra jellemző alacsony haszonkulcs miatt nem elhanyagolható. E tekintetben emlékeztetni kell arra, hogy a (25) és (26) preambulumbekezdések arra a következtetésre jutottak, hogy dömpingellenes intézkedések az EU10 fém-szilícium felhasználóira való kiterjesztésének korlátozott hatása miatt a másodöntésű alumíniumötvözetek összes termelési költségei legfeljebb 6,6%-al emelkednek. Azonban ez nem volt olyan kényszerítő ok, amely feltétlenül indokolta volna a meglévő intézkedéseknek átmeneti szabályok bevezetésével történő módosítását. E hatás lényegét tekintve nem különbözött a 2004-es végleges intézkedések kiszabását eredményező vizsgálat során az EU15-vonatkozásában megállapított hatástól, amely vizsgálat arra a következtetésre jutott, hogy a hatályos intézkedések a felhasználókra nézve nem járnának számottevő hatással.6. Következtetés(30) Tekintettel az EU10-ben az alumíniumötvözetek előállítási költségeire kivetett vám korlátozott hatására, valamint az EU10 alternatív ellátási forrásainak meglétére, az a következtetés vonható le, hogy a jelenlegi intézkedéseknek az EU15-ről a 10 új tagállamra való kiterjesztése az érdekelt felekre – köztük a felhasználókra, forgalmazókra és a fogyasztókra – nézve várhatóan nem okoz hirtelen bekövetkező, túlzott mértékű negatív hatást. Ezért semmi sem indokolja az átmeneti szabályokat,ELFOGADTA EZT A RENDELETET:1. cikkA 384/96/EK rendelet 11. cikkének (3) bekezdése és 22. cikkének c) pontja értelmében a Kínai Népköztársaságból származó szilícium behozatalára alkalmazandó dömpingellenes intézkedések ideiglenes részleges felülvizsgálatát meg kell szüntetni.2. cikkEz a rendelet az Európai Unió Hivatalos Lapjában való kihirdetését követő napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben,A Tanács részérőlaz Elnök 

[1] HL L 56., 1996.3.6., 1. o., a legutóbb a 461/2004/EK tanácsi rendelettel (HL L 77., 2004. 3 13., 12.o.) módosítva.

[2] HL C […] [.-..], […] o.

[3] HL L 66., 2004.3.4., 15.o.

[4] HL C 70., 2004.3.20., 15.o.

[5] A Tanács 398/2004/EK rendelete (HL L 66., 2004.3.4., 15.o.)